সীতাকুণ্ড কামিল এমএ মাদ্রাসা
সীতাকুণ্ড কামিল এমএ মাদ্রাসা বাংলাদেশের চট্টগ্রাম জেলার সীতাকুণ্ড উপজেলার একটি ঐতিহ্যবাহী আলিয়া মাদ্রাসা। এটি ১৮৮৬ সালে সীতাকুণ্ড পৌরসভার মধ্যে প্রতিষ্ঠা করেন বাড়বকুণ্ডের মাওলানা ওবায়দুল হক। এই মাদ্রাসায় দাখিল, আলিম, ফাজিল ও সর্বোচ্চ শ্রেণী কামিল পর্যন্ত পাঠদান করা হয়। বর্তমানে মাদ্রাসাটি বাংলাদেশ মাদ্রাসা শিক্ষাবোর্ড ও ইসলামি আরবি বিশ্ববিদ্যালয়ের অধিভুক্ত রয়েছে। মাদ্রাসার বর্তমান অধ্যক্ষের নাম মাওলানা মুহাম্মদ ওসমান গনি। এটি ১৯৯৪ সালে জাতীয় শিক্ষা সপ্তাহ উপলক্ষে জাতীয় পর্যায়ে চট্টগ্রাম জেলার শ্রেষ্ঠ শিক্ষাপ্রতিষ্ঠান পুরস্কার লাভ করে।